**6. klassi inglise keele ainekava**

**Tunde on 3 korda nädalas.**

**Õppesisu 6. klassis**

* **Mina** **ja** **teised** – suhted sõpradega ja lähikondsetega; viisakas käitumine; erinevad inimesed ja puuded; tunded ja nendega hakkama saamine.
* **Riigid** **ja** **nende** **kultuur** – Ühendkuningriik; ajaloolised sündmused ja faktid; erinevate riikide tähtpäevad; Iirimaa; jõulude tähistamine erinevates riikides; Šotimaa; riikide legendid; heategevus erinevates riikides; toitumisharjumused erinevates kultuurides.
* **Igapäevaelu**, **õppimine** **ja** **töö** – kodused toimingud; ühised tegevused; erinevad ametid; isetegemine ja turvalisus; poed ja kauplemine; haigused ja arstil käik; tee juhatamine; prügi sorteerimine; toiduained ja kokandus; olulised nutilahendused igapäevaelus.
* **Kodu** **ja** **lähiümbrus** – jõuludega seotud tegevused külas ja linnas; erinevad paigad linnas ja maal; loodushoid, säästlikkus ja käitumine looduses; käitumine ekskursioonil.
* **Kodukoht** **Eesti** – kirjutamine Eesti kohta; tänavad ja hooned.
* **Vaba** **aeg** – tegevused erinevatel aastaaegadel; mängud ja hobid; nutiseadmete kasutamine vabal ajal; reisimine.

**Pädevused**

* **Kultuuri- ja väärtuspädevus –** Viisakas käitumine ja käitumisreeglid. Tähtpäevade tähistamine erinevatest kultuuridest. Jõulude kombestik Eestis ja mujal. Perekonna olulisus. Lugupidamine teiste riikide kultuurist. Mineviku väärtustamine. Sallivuse kasvatamine. Heategevuse väärtustamine. Erinevate rahvaste toitude väärtustamine.
* **Sotsiaalne pädevus –** Laps ühiskonna ja pere liikmena. Ajaloolised sündmused ja nende mõju. Erinevate religioonide tunnustamine ja väärtustamine. Oskus käituda kurva sündmuse puhul. Iga inimese rolli väärtustamine.
* **Enesemääratluspädevus** – Omapere ajaloo tundmine. Enda koht perekonnas ja ühiskonnas. Enda tervise tundmine.
* **Ettevõtlikkuspädevus** – Kokkuhoidlikkus ja majandamine. Kodanikualgatuse olulisus.
* **Suhtluspädevus –** Vestlemine enda vaheajast. Viisakusväljendid. Julgustamine ja juhiste andmine. Info küsimine. Ettevalmistuste tegemine üritusteks. Ajaga seotud väljendite kasutamine. Pereliikmed ja suhted. Kaastunde avaldamine. Inimeste tutvustamine. Enesetunde kirjeldamine. Kirjeldamisoskuse arendamine. Abi palumine ja pakkumine. Nutiseadmetest vestlemine.
* **Õpipädevus –** Uute oskuste omandamine ja kordamise olulisus. Meisterdamine järgides juhiseid. Enesereflektsioon.

**Lõiming teiste õppeainetega:**

* **Emakeel –** tõlkimine.
* **Matemaatika –** aastaarvud ja ajaühikud, matemaatilised mõisted.
* **Loodusained –** geograafilised nimetused, kaardi tundmine ja kasutamine, keskkonnasäästlik mõtteviis.
* **Muusika –** erinevad rütmisalmid, laulud ja luuletused.
* **Inimeseõpetus –** perekondlikud suhted, käitumine erinevates situatsioonides, inimeste väärtustamine.
* **Ühiskonnaõpetus –** erinevad kultuurid ja nende mõistmine.
* **Kehaline kasvatus –** sportlikud tegevused erinevatel aastaaegadel, keha ja tervis.
* **Kunst ja käsitöö –** meisterdamine, retspeti lugemine ja kasutamine.

**Õpitulemused 6. klassis**

*6. klass lõpetaja:*

* kirjeldab suuliselt ja kirjalikult ennast, pereliikmeid, kodu ja koduümbrust, igapäevatoimetusi jne, kasutades õpitud sõnavara.
* mõistab selgelt hääldatud kõnet, mis seostub õpiteemadega;
* mõistab pikemaid ja selgelt sõnastatud juhiseid;
* vestlemisel kaaslasega on võimeline vahetama asjakohaseid lauseid;
* oskab küsida abi nt reisibüroost, kui on tegemist üldise infoga;
* oskab koostada lühikirjeldusi nii enda kui ka teiste kohta;
* suudab leida infot vajalikest internetiallikatest, menüüdest, brošüüridest jne.;
* oskab edastada ettevalmistatud teateid õpitud teemadel;
* oskab koostada lühiteateid ja teadaandeid.

**Õppetegevus 6. klassis:**

6. klassis julgustatakse veel rohkem kirjutamist. Rõhk on ka veel kuulamisel, lugemisel ja häälega lugemisel. Julgustatakse erinevate tekstide lugemist ning varasema sõnavara äratundmist. Suulist oskust arendatakse paaristöödes ja rühmatöödes. Arendatakse teksti mõistmise oskust. Õpilasi julgustatakse iseseisvalt lugema ning teksti kohta lihtküsimustele vastama. Tähelepanu pööratakse teiste kultuuride õppimise ning nende äratundmise peale. Õpilasi harjutatakse kasutama sõnaraamatuid. Õpilasi julgustatakse rohkem kirjutama lühitekste ning teadaandeid.

**Hindamine 6. klassis:**

6. klassis hinnatakse õpilasi nii kirjalikult kui ka suuliselt. Tehakse sõnadetöid, kontrolltöid ning vahetöid. Hinnatakse ka tunnitööd. Hinnatakse lugemist, luuletuste pähe õppimist, sõnavara kasutust tunni ajal. Suulist hinnangut annab õpetaja igas tunnis.